31998R0954
L 133/10
JURNALUL OFÍCIAL AL UNIUNII EUROPENE
REGULAMENTUL (CE) NR. 954/98 AL COMISIEI
din 6 mai 1998
de completare a anexei la Regulamentul (CE) nr. 2301/97 privind introducerea anumitor denumiri în „Registrul de atestate de specificitate” prevăzut în Regulamentul (CEE) nr. 2082/92 al Consiliului privind atestatele de specificitate pentru produse agricole și alimentare
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 2082/92 al Consiliului din 14 iulie 1992 privind atestatele de specificitate pentru produse agricole și alimentare (1), în special articolul 9 alineatul (1),
întrucât, în temeiul articolului 7 din Regulamentul (CEE) nr. 2082/92, statele membre au trimis Comisiei cereri pentru înregistrarea anumitor nume ca atestatele de specificitate;
întrucât denumirile înregistrate pot fi utilizate cu mențiunea „specialitate tradițională garantată” care le este rezervată;
întrucât, în urma publicării în Jurnalul Oficial al Comunităților Europene (2) a denumirilor din anexă, în conformitate cu articolul 7 din respectivul regulament, a fost prezentată Comisiei o declarație de opoziție care a fost ulterior retrasă;
întrucât, prin urmare, denumirile respective pot fi introduse în „Registrul de atestate de specificitate” și deci pot fi protejate în întreaga Comunitate ca specialități tradiționale garantate;
întrucât anexa la Regulamentul (CE) nr. 2301/97 (3) al Comisiei urmează a fi completată cu anexa la prezentul regulament,
ADOPTĂ PREZENTUL REGULAMENT:
Articolul 1
Denumirile din anexa la prezentul regulament se adaugă anexei la Regulamentul (CE) nr. 2301/97 și se introduc în „Registrul de atestate de specificitate”, în conformitate cu articolul 9 alineatul (1) din Regulamentul (CEE) nr. 2082/92.
Articolul 2
Prezentul regulament intră în vigoare la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 6 mai 1998.